CELEX: 32011D0702(01)
Language: et
Date: 2011-07-01 00:00:00
Title: Komisjoni rakendusotsus, 1. juuli 2011 , mis käsitleb Euroopa Liidu teabepoliitika, rahvusvaheliste organisatsioonide toetuse, haigustest teatamise ja veterinaarprotseduuride arvutistamisega seotud veterinaariavaldkonna meetmete rahastamist 2011. aastal

2.7.2011   
            
            
               ET
            
            
               Euroopa Liidu Teataja
            
            
               C 193/3
            
         KOMISJONI RAKENDUSOTSUS,
   1. juuli 2011,
   mis käsitleb Euroopa Liidu teabepoliitika, rahvusvaheliste organisatsioonide toetuse, haigustest teatamise ja veterinaarprotseduuride arvutistamisega seotud veterinaariavaldkonna meetmete rahastamist 2011. aastal
   2011/C 193/03
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikleid 20 ja 23, artikli 35 lõiget 2, artikli 36 lõiget 2 ja artiklit 41,
   ning arvestades järgmist:
   
               (1)
            
            
               Kooskõlas finantsmääruse artikliga 75 ja rakenduseeskirjade artikli 90 lõikega 1 eelneb Euroopa Liidu eelarvest kulukohustuse võtmisele rahastamisotsus, milles sätestatakse sellise meetme olulised osad, millega kaasneb kulude rahastamine eelarvest; rahastamisotsuse teeb institutsioon või asutus, kelle institutsioon on selleks volitanud.
            
         
               (2)
            
            
               Vastavalt finantsmääruse artiklile 110 põhinevad toetused aastaprogrammil.
            
         
               (3)
            
            
               Vaja on luua töökava teabepoliitika, rahvusvaheliste organisatsioonide toetuse, haigustest teatamise ja veterinaarprotseduuride arvutistamisega seotud Euroopa Liidu meetmete kohta veterinaariavaldkonnas.
            
         
               (4)
            
            
               Kuna lisades esitatud töökava on piisavalt üksikasjalik raamistik komisjoni 23. detsembri 2002. aasta määruse (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (2) (edaspidi „rakenduseeskirjad”), artikli 90 lõigete 2 ja 3 tähenduses tähenduses, kujutab käesolev otsus endast rahastamisotsust toetuste ja hanke töökavas ettenähtud kulutuste jaoks.
            
         
               (5)
            
            
               Otsuse 2009/470/EÜ artiklis 19 on sätestatud, et liit annab rahalist toetust teabepoliitika sisseseadmiseks loomatervise, loomade heaolu ja loomse päritoluga toodete toiduohutuse valdkonnas, sh selliste uuringute teostamiseks, mis on vajalikud loomade heaolu käsitlevate õigusaktide ettevalmistamiseks ja väljatöötamiseks.
            
         
               (6)
            
            
               Otsuse 2009/470/EÜ artikli 19 punkti a alapunktis i on ette nähtud, et liit annab rahalist toetust kogu loomatervist, loomade heaolu ja loomse päritoluga toodete toiduohutust käsitlevate liidu õigusaktidega seotud teabe kogumiseks ja säilitamiseks.
            
         
               (7)
            
            
               Eelnevatel aastatel töötati välja teavitusmeetmed, et suurendada huvirühmade, organisatsioonide ja ühiskonna kui terviku teadlikkust loomatervisega seotud küsimustest ja loomatervishoiustrateegia põhimõtetest. Oluline on, et need teavitusmeetmed jätkuksid ka 2011. aastal.
            
         
               (8)
            
            
               2012. aastaks ja sellele järgnevaks ajaks vastu võetava teabevahetusstrateegia määratlemiseks tuleks põhjalikult hinnata komisjoni tegevust loomatervisega seotud küsimustest ja loomatervishoiustrateegiast teavitamisel aastatel 2008–2010.
            
         
               (9)
            
            
               Vastavalt otsuse 2009/470/EÜ artiklile 22 võib liit võtta või aidata võtta liikmesriikidel või rahvusvahelistel organisatsioonidel tehnilisi ja teaduslikke meetmeid, mis on vajalikud liidu veterinaaria valdkonna õigusaktide täiendamiseks ning veterinaariahariduse või -koolituse arendamiseks.
            
         
               (10)
            
            
               Rakenduseeskirjade artikli 168 lõike 1 punktis c on sätestatud, et toetusi võib anda ilma pakkumiskutseta asutustele, kellel on de facto monopol. Standardeid kehtestava asutusena WTO sanitaar- ja fütosanitaarmeetmete lepingu raames ning kogu maailmas oma standardite rakendamise kaudu loomatervise ja loomade heaolu parandamise eest vastutava valitsustevahelise organisatsioonina on Maailma Loomatervise Organisatsioonil (OIE) de facto monopol selles sektoris ja seega saab EL ülemaailmseid konverentse ja piirkondlikke seminare loomatervise ja loomade heaolu kohta toetada ilma pakkumismenetluseta.
            
         
               (11)
            
            
               Otsuse 2009/470/EÜ artikli 35 lõikega 1 lubatakse liidul anda rahalist abi süsteemide sisseseadmiseks loomade identifitseerimise ja haigustest teatamise tarvis.
            
         
               (12)
            
            
               Liit peaks andma rahalist toetust komisjoni 1. märtsi 2005. aasta otsusega 2005/176/EÜ (milles sätestatakse loomahaigustest teatamise kodeeritud vorm ja koodid vastavalt nõukogu direktiivile 82/894/EMÜ) (3) loodud loomahaigustest teatamise süsteemi (ADNS) haldamiseks ja täiendamiseks.
            
         
               (13)
            
            
               Otsuse 2009/470/EÜ artikliga 36 on ette nähtud liidu rahalise toetuse andmine teatavate liidusiseses kaubanduses ja impordis kasutatavate elektrooniliste süsteemide jaoks.
            
         
               (14)
            
            
               Oluline on jätkata rahalise toetuse andmist komisjoni 30. detsembri 2002. aasta otsusega 2003/24/EÜ (ühtse veterinaariaalase elektroonilise süsteemi väljatöötamise kohta) (4) ette nähtud ühtse veterinaariaalase elektroonilise süsteemi TRACES (Trade Control and Expert System) veebimajutuse, haldamise ja hoolduse jaoks.
            
         
               (15)
            
            
               Otsuse 2009/470/EÜ artiklis 41 on sätestatud, et komisjon esitab nõukogule ja parlamendile aruande loomatervise olukorra ning loomahaiguste likvideerimise ja seire programmide rakendamise kulutõhususe kohta.
            
         
               (16)
            
            
               Käesolev rahastamisotsus võib hõlmata ka hilinenud makse eest tasumisele kuuluvat viivist vastavalt finantsmääruse artiklile 83 ja rakenduseeskirjade artikli 106 lõikele 5.
            
         
               (17)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 90 lõike 4 tähenduses.
            
         
               (18)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Artikkel 1
   Võetakse vastu I ja II lisas esitatud iga-aastane töökava otsuse 2009/470/EÜ artiklite 20, 23, artikli 35 lõike 2, artikli 36 lõike 2 ja artikli 41 rakendamiseks.
   Töökava kujutab endast rahastamisotsust finantsmääruse artikli 75 tähenduses.
   Artikkel 2
   Kava rakendamiseks käesoleva otsusega ettenähtud toetuse maksimummäär on 5 370 000 eurot, mida rahastatakse järgmisest Euroopa Liidu 2011. aasta üldeelarve eelarvereast:
   
               —
            
            
               eelarverida 17040201: 5 370 000 eurot
            
         Need assigneeringud võivad hõlmata ka hilinenud makse eest tasumisele kuuluvat viivist.
   Artikkel 3
   Lisas esitatud meetmega 1.2.1 seotud ülesannete eelarvelise rakendamise võib usaldada järgmisele rahvusvahelisele organisatsioonile, kes kohaldab oma raamatupidamis-, auditi-, järelevalve- ja hankemenetlustes standardeid, mis annavad rahvusvaheliselt tunnustatud standarditest tulenevatega võrdväärsed tagatised: Maailma Loomatervise Organisatsioon (OIE)
   Artikkel 4
   1.   Kooskõlas usaldusväärse finantsjuhtimise ja proportsionaalsuse põhimõtetega võib eelarvevahendite käsutaja käesolevat otsust muuta, kui tegemist ei ole „olulise muudatusega” määruse (EÜ, Euratom) nr 2342/2002 artikli 90 lõike 4 tähenduses.
   2.   Töökavaga seotud meetmete toetuse summa kumulatiivsed muudatusi, mis ei ületa 10 % artiklis 2 sätestatud toetuse summa ülempiirist, ei käsitata oluliste muudatustena määruse (EÜ, Euratom) nr 2342/2002 artikli 90 lõike 4 tähenduses, tingimusel et muudatused ei mõjuta märkimisväärselt töökava olemust ja eesmärke.
   Artikkel 5
   Maailma Loomatervise Organisatsioonile (OIE) ja esimese rahvusvahelise loomatervishoiuseire (ICAHS) konverentsi korraldamiseks saab anda toetust vastavalt lisatud töökavas esitatud tingimustele ilma pakkumismenetluseta.
   
      Brüssel, 1. juuli 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  EÜT L 357, 31.12.2002, lk 1.
   
      (3)  ELT L 59, 5.3.2005, lk 40.
   
      (4)  EÜT L 8, 14.1.2003, lk 44.
   
      I LISA
      
         Nõukogu 25. mai 2009. aasta otsus 2009/470/EÜ kulutuste kohta veterinaaria valdkonnas, eriti selle artiklid 20, 23, artikli 35 lõige 2, artikli 36 lõige 2 ja artikkel 41 – 2011. aasta töökava.
         1.1.   Sissejuhatus
         
         Programmis on 2011. aastaks ette nähtud kaheksa rakendusmeedet. Nõukogu 25. mai 2009. aasta otsuses 2009/470/EÜ (kulutuste kohta veterinaaria valdkonnas) sätestatud eesmärkide kohaselt on eelarvetoetus ja tähtsamad meetmed järgmised.
         
                     —
                  
                  
                     Toetused (ühise täitmise raames) (1.2.1):
                     
                                 —
                              
                              
                                 liidu rahaline toetus veeorganismide tervist, marutauditõrjet ning suu- ja sõrataudi käsitlevate üleilmsete konverentside ning sanitaarteabe süsteemi, loomade heaolu ja loomsete saaduste toiduohutuse piirkondlike seminaride korraldamiseks; kuni 660 000 eurot.
                              
                           
               
                     —
                  
                  
                     Hanked (otsese tsentraliseeritud täitmise raames) (1.3):
                     
                                 —
                              
                              
                                 raamlepingu kasutamine, et avaldada trükiseid ning levitada loomatervise küsimusi ja loomatervishoiu strateegia põhimõtteid selgitavat teavet; kuni 1 500 000 eurot (1.3.1);
                              
                           
                                 —
                              
                              
                                 raamlepingute kasutamine, et teha uuringuid, avaldada trükiseid ja levitada teavet loomade heaolu strateegia toetamiseks; kuni 575 000 eurot (1.3.2);
                              
                           
                                 —
                              
                              
                                 konkursikutsed uuringute tegemiseks, trükiste avaldamiseks ja teabe levitamiseks loomade heaolu strateegia toetamise eesmärgil; kuni 210 000 eurot (1.3.3);
                              
                           
                                 —
                              
                              
                                 raamlepingute kasutamine, et ajakohastada loomahaigusest teatamise süsteemi (ADNS) vajalike tehniliste paranduste tegemisega; kuni 350 000 eurot (1.3.4);
                              
                           
                                 —
                              
                              
                                 raamlepingute kasutamine ühtse veterinaariaalase elektroonilise süsteemi TRACES (Trade Control and Expert System) veebimajutuseks, haldamiseks ja hoolduseks; kuni 1 975 000 eurot (1.3.5);
                              
                           
                                 —
                              
                              
                                 raamlepingu kasutamine uuringute tegemiseks, mis on vajalikud loomatervishoiu olukorda ning loomahaiguste likvideerimise, tõrje ja seireprogrammide rakendamise kulutõhusust käsitleva aruande lõpuleviimiseks; kuni 100 000 eurot (1.3.6).
                              
                           
               1.2.   Toetused
         
         1.2.1.   Veeorganismide tervist, marutaudi tõrjet ning suu- ja sõrataudi käsitlevad üleilmsed konverentsid ning sanitaarteabe süsteemi, loomade heaolu ja loomsete saaduste toiduohutuse piirkondlikud seminarid
         
         Toetuste kohta sõlmitakse kirjalik leping.
         ÕIGUSLIK ALUS
         Nõukogu otsuse 2009/470/EÜ artikkel 23
         EELARVERIDA
         17 04 02 01
         RAKENDUSÜKSUS
         Maailma Loomatervise Organisatsioon (OIE) on valitsustevaheline organisatsioon, mis vastutab loomatervise parandamise eest kogu maailmas. Selleks et parandada loomade tervisestaatust kogu maailmas ja seega vähendada loomahaiguste esinemise riski ELis, on tähtis, et ELi lähenemisviisi loomahaigustele jagataks kõigi OIE liikmesriikidega ja et EL toetaks OIE konverentse ja koolitusseminare, et tutvustada liidu poliitikat loomatervise ja loomade heaolu valdkonnas.
         Rakenduseeskirjade artikli 168 lõike 1 punktis c on sätestatud, et toetusi võib anda ilma pakkumiskutseta asutustele, kellel on de facto monopol. Standardeid kehtestava asutusena WTO sanitaar- ja fütosanitaarmeetmete lepingu raames ning kogu maailmas oma standardite rakendamise kaudu loomatervise ja loomade heaolu parandamise eest vastutava valitsustevahelise organisatsioonina on OIE-l de facto monopol selles sektoris ja seega saab EL ülemaailmseid konverentse ja piirkondlikke seminare loomatervise ja loomade heaolu kohta toetada ilma pakkumismenetluseta.
         7. juunil 2010 sõlmisid komisjon ja OIE pikaajalise raamlepingu, milles on kindlaks määratud koostöö haldus- ja rahastamiskord (lisatud), kusjuures rahvusvahelise organisatsiooniga sõlmitud Euroopa Liidu toetuse leping (Standard Contribution Agreement – SCA) kehtib nii üleilmsete, piirkondlike kui ka riiklike OIE hallatavate programmide kohta, mida EL rahastab või kaasrahastab.
         Kõnealusele raamlepingule kirjutas komisjoni nimel alla koostöötalitus EuropAid. Enne seda viidi läbi OIE põhjalik hindamine nn nelja samba hindamise raames, mille käigus veenduti, et OIE kasutab oma raamatupidamis-, auditi-, järelevalve- ja hankemenetlustes standardeid, mis annavad rahvusvaheliselt tunnustatud standarditest tulenevatega võrdväärsed tagatised.
         TÄIDETAVAD EESMÄRGID JA PROGNOOSITAVAD TULEMUSED
         Jagada loomade tervist ja loomade heaolu käsitleva liidu poliitika tutvustamise kaudu ELi käsitust loomatervise ja loomade heaolu kohta kõikide OIE liikmetega OIE korraldatavatel konverentsidel ja koolitusseminaridel. Parandada loomade tervisestaatust kogu maailmas ja vähendada seega loomahaiguste esinemise riski ELis.
         RAKENDUSMEETME KIRJELDUS JA EESMÄRK
         Selle punkti all rahastatavate meetmete ülevaade on esitatud II lisas.
         RAKENDAMINE
         Eelarve täitmine ühiselt rahvusvaheliste organisatsioonidega
         OTSELEPING ARTIKKEL 168.1.C
         TOETUSE SOOVITUSLIK SUURUS
         660 000 eurot
         MAKSIMAALNE VÕIMALIK KAASRAHASTAMISE MÄÄR
         Ei kohaldata
         1.3.   Hanked
         
         Eelarveliste vahendite kogusumma, mis on 2011. eelarveaastal hangeteks ette nähtud, on 4 710 000 eurot.
         1.3.1.   Trükiste avaldamine ning teabe levitamine, et selgitada loomatervise küsimusi ja loomatervishoiu strateegia põhimõtteid
         
         ÕIGUSLIK ALUS
         Otsuse 2009/470/EÜ artikkel 20
         EELARVERIDA
         17 04 02 01
         KAVANDATUD LEPINGUTE SOOVITUSLIK ARV JA LIIK
         Vähemalt nelja spetsiaalse teenuslepingu sõlmimine (kasutatakse olemasolevaid raamlepinguid)
         VALDKONNAD, KUS LEPINGUD SÕLMITAKSE (VÕIMALUSE KORRAL)
         
                     —
                  
                  
                     Töötada välja teavituskampaania ELi veterinaarianädalaks 2011. aastal, et tutvustada liidu loomatervishoiupoliitikat, sealhulgas erinevad üritused, logistika ja reklaammaterjal.
                  
               
                     —
                  
                  
                     2008–2010 toimunud teavituskampaaniate mõju hindamine (sealhulgas, kuid mitte ainult Vet Week Conference, One Health Roadshow ja ülemaailmse veterinaaria-aastaga 2011 seotud tegevus).
                  
               
                     —
                  
                  
                     Marutaudi vältimise elektroonilise käsiraamatu tõlkimise jätkamine ja ajakohastamine.
                  
               
                     —
                  
                  
                     2012. aastal toimuva ELi veterinaarianädala ettevalmistustööd.
                  
               RAKENDAMINE
         Otsene tsentraliseeritud haldamine
         HANKEMENETLUSE ALUSTAMISE SOOVITUSLIK AJAKAVA
         2011. aasta esimene pool
         PAKKUMISMENETLUSE SOOVITUSLIK SUMMA
         1 500 000 eurot
         ERILEPING (VAJADUSE KORRAL)
         Vähemalt nelja spetsiaalse teenuslepingu sõlmimine raamlepingu SANCO/2009/A1/005 raames
         1.3.2.   Uuring praeguse loomade heaolu poliitika toetamiseks ja olemasolevate kommunikatsioonivahendite haldamine (raamlepingud)
         
         ÕIGUSLIK ALUS
         Otsuse 2009/470/EÜ artiklid 20 ja 23
         EELARVERIDA
         17 04 02 01
         KAVANDATUD LEPINGUTE SOOVITUSLIK ARV JA LIIK
         Kuni kuus teenuslepingut (kasutatakse olemasolevat raamlepingut).
         VALDKONNAD, KUS LEPINGUD SÕLMITAKSE (VÕIMALUSE KORRAL)
         
                     a)
                  
                  
                     üks uuring farmikalade heaolu kohta;
                  
               
                     b)
                  
                  
                     kuni nelja ürituse korraldamine või kaaskorraldamine, et tutvustada ELi loomade heaolu standardeid nende paremaks rakendamiseks ELis;
                  
               
                     c)
                  
                  
                     olemasolevate loomade heaolu veebisaitide Farmland ja Animal Welfare Education haldamine;
                  
               
                     d)
                  
                  
                     loomade heaolu käsitlevate trükiste avaldamine.
                  
               RAKENDAMINE
         Otsene tsentraliseeritud haldamine
         HANKEMENETLUSE ALUSTAMISE SOOVITUSLIK AJAKAVA
         2011. aasta juuli
         PAKKUMISMENETLUSE SOOVITUSLIK SUMMA
         575 000 eurot
         ERILEPINGUD
         Kuni viie spetsiaalse teenuslepingu sõlmimine raamlepingu SANCO/2009/A1/005 osa 1 ja 2 raames ja ühe spetsiaalse teenuslepingu sõlmimine raamlepingu SANCO/2008/01/055 osa 3 raames.
         1.3.3.   Uuring ja üritus loomade heaolu praeguse poliitika toetamiseks (avatud pakkumiskutsed)
         
         ÕIGUSLIK ALUS
         Otsuse 2009/470/EÜ artiklid 20 ja 23
         EELARVERIDA
         17 04 02 01
         KAVANDATUD LEPINGUTE SOOVITUSLIK ARV JA LIIK
         Kuni kaks teenuslepingut (avatud pakkumiskutsed)
         VALDKONNAD, KUS LEPINGUD SÕLMITAKSE (VÕIMALUSE KORRAL)
         
                     a)
                  
                  
                     üks toetav uuring veiste liikumise piiramiseks nende selilipööramist või mis tahes muud ebaloomulikku asendit kasutavaid süsteeme käsitleva aruande jaoks, mille koostamine on ette nähtud määruse (EÜ) nr 1099/2009 (loomade kaitse kohta surmamisel) artikli 27 lõikega 2;
                  
               
                     b)
                  
                  
                     ürituse kaasrahastamine, millega edendatakse väljaspool ELi vastastikust arusaama loomade heaolust.
                  
               RAKENDAMINE
         Otsene tsentraliseeritud haldamine
         HANKEMENETLUSE ALUSTAMISE SOOVITUSLIK AJAKAVA
         2011. aasta juuli
         PAKKUMISMENETLUSE SOOVITUSLIK SUMMA
         210 000 eurot
         ERILEPINGUD
         Kuni kolm avatud pakkumiskutset.
         1.3.4.   Loomahaigustest teatamise süsteem (ADNS)
         
         ÕIGUSLIK ALUS
         Nõukogu otsuse 2009/470/EÜ artikli 35 lõige 2.
         EELARVERIDA
         17 04 02 01
         KAVANDATUD LEPINGUTE SOOVITUSLIK ARV JA LIIK
         Maksimaalselt kolm teenuslepingut (kasutatakse olemasolevaid raamlepinguid)
         VALDKONNAD, KUS LEPINGUD SÕLMITAKSE (VÕIMALUSE KORRAL)
         Käesoleva hankelepingu objektiks on:
         
                     a)
                  
                  
                     käimasolev töö ADNS-süsteemiga;
                  
               
                     b)
                  
                  
                     kaartide koostamine: kaartide koostamise vahendite parem kasutamine;
                  
               
                     c)
                  
                  
                     load ja tugi
                  
               RAKENDAMINE
         Otsene tsentraliseeritud haldamine
         HANKEMENETLUSE ALUSTAMISE SOOVITUSLIK AJAKAVA
         Informaatika peadirektoraadi poolt juba täidetud
         PAKKUMISMENETLUSE SOOVITUSLIK SUMMA
         350 000 eurot
         ERILEPING
         Kuni kolme spetsiaalse teenuslepingu sõlmimine (2011. aastal) raamlepingu DI 5710-5750 raames
         1.3.5.   Ühtse veterinaariaalase elektroonilise süsteemi TRACES (Trade Control and Expert System) veebimajutus, haldamine, hooldus ja täiendamine
         
         ÕIGUSLIK ALUS
         Nõukogu otsuse 2009/470/EÜ artikli 36 lõige 2
         EELARVERIDA
         17 04 02 01
         KAVANDATUD LEPINGUTE SOOVITUSLIK ARV JA LIIK
         Mitmed teenuslepingud (kasutatakse olemasolevaid raamlepinguid)
         VALDKONNAD, KUS LEPINGUD SÕLMITAKSE (VÕIMALUSE KORRAL)
         
                     a)
                  
                  
                     1 925 000 eurot ühtse veterinaariaalase elektroonilise süsteemi TRACES (Trade Control and Expert System) veebimajutuseks, halduseks, hoolduseks, TRACESi kasutajate logistiliseks toeks, kesktalituste toetuseks, teabevahetuseks, veebisaidi, turvalisuse ja uute tarkvaralitsentside ostmise (hooldus ja tugi) jaoks;
                  
               
                     b)
                  
                  
                     50 000 eurot riiklike veiste andmebaaside vahelist teabevahetust võimaldava elektroonilise platvormi väljatöötamiseks ja rakendamiseks, mis võimaldaks ka TRACESi kaudu sertifitseerimist.
                  
               RAKENDAMINE
         Otsene tsentraliseeritud haldamine
         HANKEMENETLUSE ALUSTAMISE SOOVITUSLIK AJAKAVA
         Allakirjutatud raamlepingud kõige jaoks, välja arvatud informaatika peadirektoraadiga sõlmitav haldusleping veebimajutuseks.
         PAKKUMISMENETLUSE SOOVITUSLIK SUMMA
         1 975 000 eurot (osa 140 miljonist eurost, ESP DESIS I & II (informaatika peadirektoraadi IT arendusteenused))
         ERILEPING
         Mitme spetsiaalse teenuslepingu sõlmimine (2011. aasta esimeses pooles) DIGIT raamlepingute raames.
         1.3.6.   Uuringu läbiviimine, et aidata kaasa loomatervishoiu olukorda ning loomahaiguste likvideerimise, tõrje- ja seireprogrammide rakendamise kulutõhusust käsitleva aruande lõpuleviimisele
         
         ÕIGUSLIK ALUS
         Nõukogu otsuse 2009/470/EÜ artikkel 41
         EELARVERIDA
         17 04 02 01
         KAVANDATUD LEPINGUTE SOOVITUSLIK ARV JA LIIK
         Kaks teenuslepingut (kasutatakse olemasolevat raamlepingut), ELT L 313, 28.11.2009, lk 129.
         VALDKONNAD, KUS LEPINGUD SÕLMITAKSE (VÕIMALUSE KORRAL)
         Otsuse 2009/470/EÜ artiklis 41 esitatud aruande valmimist toetavate uuringute ettevalmistamine
         RAKENDAMINE
         Otsene tsentraliseeritud haldamine
         HANKEMENETLUSE ALUSTAMISE SOOVITUSLIK AJAKAVA
         2011. aasta teine pool
         PAKKUMISMENETLUSE SOOVITUSLIK SUMMA
         100 000 eurot
         ERILEPING
         Kahe konkreetse teenuslepingu sõlmimine (2011. aasta esimeses pooles) raamlepingu SANCO/2008/01/055 raames
      
   
   
      II LISA
      
         Kokkuvõte OIE korraldatavast tegevusest 2011. aastal, nagu osutatud I lisa punktis 1.2.1
      
      
                  Tegevus
               
               
                  Koht
               
               
                  Kuupäev (2011)
               
            
                  1.
               
               
                  Üleilmsed konverentsid
               
            
                  1.1.
               
               
                  Veeloomade terviseprogrammid ja nende kasu üleilmsele toiduohutusele (Aquatic Animal Health Programmes and their benefit for global food security)
               
               
                  Panama City
                  (Panama)
               
               
                  27.–29. juuni 2011
               
            
                  1.2.
               
               
                  Marutauditõrje
               
               
                  Seoul
                  (Korea Vabariik)
               
               
                  7.–9. september 2011
               
            
                  1.3.
               
               
                  Teine rahvusvaheline suu- ja sõrataudi konverents: „The way towards Global Control”
               
               
                  Tai
               
               
                  2012. aasta esimene pool
               
            
                  2.
               
               
                  Seminarid ja töökojad
               
            
                  2.1.
               
               
                  Euroopa (OIE piirkond) piirkondlik seminar OIE sanitaarteabesüsteemide (WAHIS/WAHID) riiklike teabekeskuste jaoks
               
               
                  Vladimir
                  (Venemaa)
               
               
                  15.–17. juuni 2011
               
            
                  2.2.
               
               
                  Euroopa (OIE piirkond) piirkondlik seminar OIE loomade heaolu käsitlevate riiklike teabekeskuste jaoks seotuna Euroopa loomade heaolu strateegiaga
               
               
                  Kiiev
                  (Ukraina)
               
               
                  kuupäev kinnitamisel
               
            
                  2.3.
               
               
                  Euroopa (OIE piirkond) piirkondlik seminar OIE loomsete saaduste toiduohutuse riiklike teabekeskuste jaoks
               
               
                  Itaalia
               
               
                  7.–11. november 2011